
Θέμα : Πρόσκληση εκδήλωσης ενδιαφέροντος για τη συμμετοχή Ελληνικών πόλεων στη δοκιμαστική εφαρμογή του “Ευρωπαϊκού Πλαισίου Αναφοράς για τις Βιώσιμες Πόλεις”
Το Πλαίσιο Αναφοράς για τις Βιώσιμες Πόλεις είναι ένα δικτυακό εργαλείο που δημιουργήθηκε με σκοπό να βοηθήσει τις Ευρωπαϊκές πόλεις  να σχεδιάζουν, να παρακολουθούν και να αξιολογούν στρατηγικές και προγράμματα βιώσιμης αστικής ανάπτυξης. 
Η πρώτη έκδοση του Πλαισίου Αναφοράς, εγκρίθηκε από τους Υπουργούς που είναι αρμόδιοι για την Αστική Ανάπτυξη στο Τολέδο (22 Ιουνίου 2010), στο πλαίσιο της Ισπανικής Προεδρίας της Ευρωπαϊκής Ένωσης. Προκειμένου το συγκεκριμένο εργαλείο να οριστικοποιηθεί σύμφωνα με τις ανάγκες των πόλεων, οι Υπουργοί αποφάσισαν τη δοκιμαστική εφαρμογή του από μία ευρεία ομάδα ευρωπαϊκών πόλεων, περνώντας έτσι στην τελική φάση ανάπτυξης του προγράμματος.
Σημειώνεται ότι η Ευρωπαϊκή Επιτροπή στηρίζει το πρόγραμμα, οργανώνοντας από κοινού μαζί με τη Γαλλία και τις Προεδρίες του Συμβουλίου της Ευρωπαϊκής Ένωσης, τη δοκιμαστική φάση.

Η ομάδα διαχείρισης του προγράμματος, της οποίας ηγούνται η Γαλλία (Υπουργείο Οικολογίας, Ενέργειας, Αειφόρου Ανάπτυξης και Θαλάσσης) και η Ευρωπαϊκή Επιτροπή (Γενική Διεύθυνση Περιφερειακής Πολιτικής) επιθυμεί τη συμμετοχή 50 έως 70 Ευρωπαϊκών πόλεων, οι οποίες θα δοκιμάσουν το εργαλείο για διάστημα έξι μηνών από τις αρχές του 2011.
Σε εθνικό επίπεδο, η Ελλάδα καλείται να συμμετάσχει στη δοκιμαστική διαδικασία με τρεις (3) πόλεις (μικρού, μεσαίου και μεγάλου μεγέθους) οι οποίες θα επιλεγούν από την Επιτροπή Παρακολούθησης του Προγράμματος. 

Για την ευρύτερη δυνατή δημοσιοποίηση των παραπάνω, παρακαλούμε για την αποστολή των συνημμένων, ήτοι της Πρόσκλησης Εκδήλωσης Ενδιαφέροντος
 και της Αίτησης Συμμετοχής, μέσω του δικτύου της ΚΕΔΚΕ, στο σύνολο των ελληνικών πόλεων.
Επισημαίνουμε ότι η Αίτηση Συμμετοχής θα πρέπει να υποβληθεί στην αγγλική γλώσσα, στο αντίστοιχο έντυπο (η ελληνική έκδοση της αίτησης επισυνάπτεται για την διευκόλυνσή σας), στην υπεύθυνη επικοινωνίας:
Ρέα Όρφανου, 

Μονάδα Στρατηγικής και Παρακολούθησης Πολιτικών

Ειδική Υπηρεσία Στρατηγικής, Σχεδιασμού και Αξιολόγησης Αναπτυξιακών Προγραμμάτων (ΕΥΣΣΑΑΠ)
Εθνική Αρχή Συντονισμού ΕΣΠΑ

Υπουργείο Οικονομίας, Ανταγωνιστικότητας και Ναυτιλίας

τηλ. 210 3726033, fax 210 3726028
rorfanou@mnec.gr
Οι αιτήσεις εκδήλωσης ενδιαφέροντος θα πρέπει να υποβληθούν ηλεκτρονικά έως τη Δευτέρα 4 Οκτωβρίου 2010. 

Σας ενημερώνουμε επίσης, ότι για την πληρέστερη ενημέρωση και τη διευκόλυνση των ελληνικών πόλεων στην διαδικασία υποβολής των αιτήσεών τους, η ΕΥΣΣΑΑΠ προτίθεται να οργανώσει σχετική συνάντηση εργασίας εντός του πρώτου δεκαπενθημέρου του Σεπτεμβρίου, για την οποία θα ειδοποιηθείτε προσεχώς.   
Ο Γεν. Γραμματέας Επενδύσεων και Ανάπτυξης
Γ. Πετράκος
Συνημμένα
- Πρόσκληση Εκδήλωσης Ενδιαφέροντος

- Αίτηση Συμμετοχής 

Εσωτερική διανομή

- Γραφείο Υπουργού κας. Λ. Κατσέλη

- Γραφείο Υφυπουργού κ. Σ. Αρναουτάκη

- Γραφείο Γεν. Γραμματέα κ. Γ. Πετράκου
- Γραφείο Γεν. Διευθυντή Αναπτ. Προγραμματισμού, Περιφ. Πολιτικής και Δημ. Επενδύσεων 
- Ε. Υ. Στρατηγικής, Σχεδιασμού και Αξιολόγησης Αναπτυξιακών Προγραμμάτων
- Ε. Υ. Συντονισμού της Εφαρμογής των Επιχειρησιακών Προγραμμάτων
 
� Η Πρόσκληση Εκδήλωσης Ενδιαφέροντος έχει δημοσιευθεί από την 17η Ιουλίου 2010 στην Επίσημη Εφημερίδα της Ε.Ε. Μπορείτε να βρείτε τα σχετικά έντυπα (call nr. 2010.CE.16.0.AT.053) στην ηλεκτρ. διεύθυνση: � HYPERLINK "http://ec.europa.eu/regional_policy/tender/tender_en.htm" \o "http://ec.europa.eu/regional_policy/tender/tender_en.htm" �http://ec.europa.eu/regional_policy/tender/tender_en.htm�

